Ohjelman ovat kustantaneet Joyce Meyer Ministriesin tukijat.
Seuraavaksi: Älä anna pienten asioiden viedä iloasi.
Tunne Jumala, perintöosasi ja voima, joka on sinun.
ILOA ARKEEN Jumalan jäljittely 2/2
Mikä on sinun Kristuksessa?
Voin luetella ulkomuistista monia asioita, -
jotka Raamatun mukaan kuuluvat sinulle juuri nyt.
Ne ovat asioita, jotka voit omistaa tällä hetkellä Kristuksessa.
Hänessä sinut on lunastettu, vanhurskautettu ja pyhitetty.
Hän on korjannut välisi Jumalan kanssa -
ja antanut sinulle rauhan ja ilon.
Sinulla on Hänessä voimaa, toivoa ja tulevaisuus.
Hän on kirjoittanut nimesi Elämän kirjaan.
Hänessä sinulla on viisautta ja luovuutta.
Sinulla on kaikki tämä nyt.
Yksi suurimpia asioita, jonka voit oppia, -
on käyttää suutasi julistaaksesi, mitä sinulla on Jumalassa.
Jos opit kutsumaan nuo asiat esiin, näet ne joka tilanteessa.
Voit sanoa tälle vuorelle...
Jumala on opettanut minulle paljon suuni käytöstä.
Alan olla jo kyllästynyt koko aiheeseen.
Mitä oikein teen niin väärin?
Tällä viikolla vihdoin tajusin. En sanonut mitään väärin, -
mutta Jumala halusi minun käyttävän suutani enemmän oikeisiin asioihin.
Hän kertoi minulle tämän uudestaan, koska olin laiskistunut.
Hän haluaa minun julistavan säädöksiään niin kuin Daavid teki.
Älkää vain lukeko Raamattua, julistakaa sitä elämänne ylle.
Minut on vanhurskautettu Kristuksessa!
Kuulen Jumalan puhetta! Pyhä Henki on voidellut minut!
Jumalalla on hyvä suunnitelma elämääni!
Ei näin: "Kunpa minulla olisi jonain päivänä viisautta.
Olisipa minulla viisautta. Kuulisinpa Jumalan puhetta.
En koskaan kuule mitään Häneltä."
Jeesus tiesi, mitä teki, ja meidän tulee jäljitellä Häntä.
Rukoillessaan Hän sanoi ensin: "Kiitos, että kuulet minua."
Kiitän, että kuulet minua ja tiedän, että vastaat minulle.
Ymmärsin tämän ja olen nyt julistanut sitä viime päivät.
Saatana ei taatusti pidä siitä.
Mitä enemmän julistatte Herran sanaa, -
sitä onnellisemmiksi ja voimakkaammiksi tulette.
Olen päättänyt kirjoittaa uuden kirjan suusta.
Sen nimi on Sulje suusi, kannessa vetoketjulla suljettu suu.
Meidän ei tule sanoa vääriä asioita, vaan oikeita.
Ei riitä, että vältämme pahaa, meidän on alettava tehdä hyvää.
Opetan tästä paljon tänä viikonloppuna.
On oikein käydä kirkossa, lukea Raamattua ja kuunnella saarnoja.
Nuo asiat ovat hyviä ja oikein, mutta meidän tulee -
ottaa askel eteenpäin ja miettiä, mitä teemme kaikella tiedollamme.
Autatko ketään? Onko sinulla vaikutusta kenenkään elämään?
Menetkö kirkkoon siunattavaksi vai etsimään ihmisiä, joita siunata?
Sanoin, että jonkun elämä tulee muuttumaan täällä.
Älä edes teeskentele luovuttavasi, emme anna sinun luovuttaa.
Jumala ei anna sinun luovuttaa. Sinusta tulee Jumalan jäljittelijä.
Paavali jatkaa rukoustaan Ef. 1:19:ssa -
rukoiltuaan edellisissä jakeissa, että oppisimme tuntemaan -
Jumalan sekä perintöosamme Kristuksessa.
Jae 19: [rukoilen, että voisitte tietää ja ymmärtää...]
"miten mittaamaton on hänen voimansa, -
joka vaikuttaa meissä uskovissa."
Tutkitaan tätä vähän.
Paavali sanoo itse asiassa: "Herra, kunpa he tuntisivat voimasi, -
sen voiman, joka on heissä ja heidän käytettävissään.
Kunpa he tietäisivät, että Jumalan kanssa kaikki on mahdollista."
Teidän on todella tiedettävä ja ymmärrettävä tämä.
Kun ymmärrätte sen, ette enää sano: "En pysty" -
tai: "Se on liian vaikeaa." Ette edes harkitse luovuttamista, -
koska olette jo päättäneet, ettette mene siitä, missä aita on matalin.
Paavali sanoo Fil. 3:10:ssa: "Minä tahdon tuntea Kristuksen".
Hän on päättänyt oppia tuntemaan Kristuksen -
ja Hänen ylösnousemusvoimansa.
Se nostaa meidät hankalien ihmisten yläpuolelle, jotka varastavat ilon.
He ovat edelleen hankalia, kun taas me leijumme heidän yläpuolellaan -
sanoen: "Et saa iloani, joten päiväsi on pilalla."
Te voitte tuntea Hänet ja perintöosanne, -
sen, keitä olette Kristuksessa -
voiman, joka on käytettävissänne Kristuksessa.
Ylistys Jumalalle!
Opetan teille erään ilmauksen. "Meille ja meidän kauttamme."
Toistakaa perässä: Meille ja meidän kauttamme.
Me saamme helposti aikaan oikosulun.
Meillä on Jumalan voima, se annetaan meille.
Se on kuitenkin vasta ensimmäinen askel.
Seuraava askel on: meidän kauttamme.
Olen saanut voimaa Jumalalta. Se parantaa elämäni.
Sen ansiosta jaksan jatkaa. Sen täytyy mennä kauttani -
jollekulle, joka on luovuttamaisillaan, -
jollekulle, joka ajattelee, ettei osaa mitään.
Viime viikolla haastattelin ohjelmassani entistä prostituoitua.
Häntä oli lapsena käytetty hyväksi, mikä johdatti hänet tuohon elämään.
Hän oli ollut erittäin riippuvainen huumeista -
ja todella, todella onneton.
Häntä lyötiin, hänet raiskattiin ja hänelle tehtiin hirveitä asioita, -
mutta hän ei tiennyt muuta tapaa elää.
Eräänä yönä hän katsoi ohjelmaani, jota tv-kanava lähetti uusintana.
En osta kanavilta aikaa öisin, mutta ohjelmiani näytetään silti.
Uskomattoman monet katsovat noita öisiä uusintoja, -
joten kiitos Herralle niistä!
Tyttö otti Jeesuksen vastaan, ja hänen elämänsä alkoi parantua.
Nyt hänellä on oma palvelutyö Las Vegasissa.
Hän tuo sinne prostituoituja, jotka haluavat vapautua, -
ja auttaa heitä. Noin sen kuuluu mennä.
Teille ja teidän kauttanne. Lakatkaa haluamasta, että -
Jumala vain antaisi teille jotakin tai vapauttaisi teidät jostakin.
Teidän on käytävä läpi täysi kiertokulku.
Minulle ja minun kauttani.
Tämä meiltä puuttuu. Seurakunta ei vaikuta maailmassa, -
koska kaikki vain haluavat tulla siunatuiksi itse.
"Kunpa Joyce siunaisi minua tänään, tarvitsen sitä!"
"Menen tänään kirkkoon hakemaan siunaukseni."
"Herra, tarvitsen siunausta."
Niin me kaikki tarvitsemme, mutta mitä varten?
Miksi haluat Jumalan voimaa? Haluatko vain elää voimallisesti?
Miksi haluat vaurautta? Haluatko vain ostaa lisää tavaraa?
Pyydetään vaurautta ja voimaa jotakin tarkoitusta varten.
Olen onnellinen.
Mihin voima on tarkoitettu?
Sen avulla pystymme jäljittelemään Jumalaa.
Voiko sitä tämän yksinkertaisemmin sanoa?
Ilman Jumalan voimaa emme kykenisi jäljittelemään Häntä, -
mutta Hän auttaa meitä niin, että voimme näyttää Hänet maailmalle.
Jeesus sanoi: "Joka on nähnyt minut, on nähnyt Isän." (Joh. 14:9)
Pystymmeköhän koskaan sanomaan:
"Joka on nähnyt minut, on nähnyt Jeesuksen."
No, ehkä ainakin jonkinlaisen version Hänestä.
Toivottavasti edes vähän jotain Hänestä.
Tiedätkö, että se, miten toimit, on erittäin tärkeää?
Kiinnitä huomiota siihen, miten kohtelet ihmisiä, kaikkia ihmisiä.
Jumala ei erottele ihmisiä.
Se, miten kohtelet ihmisiä, on yksi tärkeimmistä asioista Jumalalle.
Se on Hänelle tärkeämpää kuin se, miten usein käyt kirkossa.
Monet kristityt eivät edes ole mukavia.
Jotkut heistä ovat inhottavimpia ihmisiä, joita tunnen.
Olin ennen yksi noista inhottavista kristityistä.
Huusin lapsilleni autossa koko matkan kirkkoon.
"Hiljaa siellä, yritän rukoilla ja valmistautua jumalanpalvelukseen!"
"Älkää puhuko minulle tai sotkette voiteluni!"
Mieheni ja minä saatoimme riidellä koko matkan kirkkoon, -
mutta heti nähdessämme jonkun tutun sanoimme: "Kiitos Herralle!"
"Ylistys Jumalalle!"
"Tuomme ylistysuhrin tähän taloon..."
Kyllästyin siihen kaikkeen ja itseeni.
Olen päättänyt, ettei minusta tule teeskentelijää, -
vaan olen sellainen kuin olen.
1. Moos. 12
Halleluja, muutos on tulossa!
Älkää pyytäkö Jumalaa muuttamaan olosuhteitanne vaan itseänne.
Miksette alkaisi rukoilla jotakin, mitä Jumala saattaisi haluta tehdä?
Eivät Häntä kiinnosta olosuhteet. Ne muuttuvat jatkuvasti, -
joten paras oppia olemaan onnellinen niistä huolimatta.
Elämässäsi tulee aina olemaan jotain, mistä et pidä.
Tänään, kun valmistauduin tähän kokoukseen, -
järjestelin papereitani, kun puolet irtokynnestäni lähti irti.
Ne oli laitettu juuri eilen.
Aloin etsiä kynttä.
Löysin sen ja liiman, mutta hermostuin silti.
Päätin odottaa, että yksi avustajistani tulisi paikalle.
Pyytäisin häntä auttamaan liimaamisessa.
Avustaja laittoi liimaa, ja minä pitelin kynttä.
Laitoin kynnen paikalleen, mutta sormeni jäi kiinni liimaan.
Olin jumissa. Aina, kun yritin irrottaa sormeni, kynsikin irtosi.
Laitoimme lisää liimaa, ja liimasin kynnen uudestaan.
Pyysin avustajaa etsimään kynsiviilan ja irrottamaan sormeni.
Pelkäsin, että hän leikkaisi peukaloni irti.
Joskus tällainen episodi olisi pilannut voiteluni, -
ja olisin viettänyt illan kiukkuisena nuhdellen Saatanaa.
Aina sattuu jotain. Iltapäivällä kävin pitkäkseni levätäkseni vähän.
Huoneeni puhelimet suljettiin, koska halusin olla rauhassa, -
mutta sänkyni vieressä oleva puhelin jäi vahingossa päälle.
Olin juuri nukahtanut, kun puhelin alkoi soida.
En vastannut, ja pirinä lakkasi. Nukahdin, ja puhelin soi jälleen.
Niinpä vastasin siihen.
Keskus ilmoitti, että he olivat koputtaneet ovelleni, enkä avannut.
En tietenkään avannut, koska en halua tavata ketään.
Joskus olisin ollut yksi noista muista 10 naisesta.
Numeron kaksi kohdalla olisin sanonut: "Kuulepas nyt!"
Olemme jo tottuneet siihen, että jotakin tällaista tapahtuu aina.
Tällä kertaa irronnut kynsi ja häiriö kesken päiväunien, -
ensi kerralla jotain muuta.
Olen päättänyt jättää tuollaiset asiat -
omaan arvoonsa ja olla onnellinen.
Sormeni on liimassa ja rukoilen, että kynsi pysyy paikoillaan.
Luultavasti saan etsiä sitä aamulla sängystäni.
Pahinta, mitä voi sattua, on se, että kadotan sen.
Silloin laitan sormeen laastarin, ainakin sillä on helppo osoitella.
Älä enää anna pienten asioiden viedä iloasi.
Tunne Jumala, perintöosasi sekä voima, joka on sinun.
Sinulla on voima olla vakaa. 1. Moos. 12.
Saatanan luulisi jo tietävän, että ärsyttäessään minua -
hän vain antaa ideoita saarnoihini.
Naimisissa olemisestakin on hyötyä, saan Davelta hyviä esimerkkejä.
Mitähän voisin tällä kertaa kertoa hänen tekemisistään?
No niin, "sinulle ja sinun kauttasi", 1. Moos 12.
Siitä puhutaan jo tässä vaiheessa.
Jae 1: "Herra sanoi Abramille: 'Lähde maastasi, asuinsijoiltasi -
ja isäsi kodista siihen maahan, jonka minä sinulle osoitan.'"
Jumala pyysi Abramilta äärimmäistä kuuliaisuutta.
Kuuliaisuudesta seuraa aina palkinto.
Jakeet 2―3: "Minä teen sinusta suuren kansan ja siunaan sinua, -
ja sinun nimesi on oleva suuri ja siinä on oleva siunaus."
Minä siunaan niitä, jotka siunaavat sinua..."
Jumala sanoi tekevänsä Abramista niin suuren siunauksen, -
että he saavat siunauksen vain siunaamalla häntä.
Jumala ei siis vain sanonut: "Siunaan sinua, jos tottelet", -
vaan lupasi tehdä jotain hänelle ja hänen kauttaan.
Sanokaa: "Sinulle ja sinun kauttasi".
Kerronpa teille jotain. Teistä ei tule onnellisia, -
tekipä Herra teille mitä hyvää tahansa, -
ellette anna Hänen tehdä jotain kauttanne.
Jos vain otatte vastaan, mitä Jumala antaa teille, -
olette vasta puolivälissä, ettekä ole onnellisia.
En välitä, vaikka olisit maailman kuuluisin ylistyksenjohtaja, -
paras saarnaaja tai suurimman palvelutyön johtaja -
tai menestyvin liikemies. Et ole onnellinen, -
ellet käytä Jumalan voimaa siihen, että Hän voi toimia kauttasi -
sen sijaan, että eläisit vain itseäsi varten.
Se, miten kohtelet muita ihmisiä, on Jumalalle tärkeämpää -
kuin se, miten usein käyt kirkossa.
Kirkossa käymisestä ei ole hyötyä, jos se ei muuta käytöstäsi.
Ef. 5:1:ssa meitä kehotetaan jäljittelemään Jumalaa -
ja seuraamaan Hänen esimerkkiään.
Kohteletko ihmisiä niin kuin Jeesus kohtelisi heitä?
Olemme Hänen rakkaita lapsiaan, ja Hän haluaa meitä kohdeltavan -
niin kuin itse kohtelisi meitä. Meidän on opittava kaikki siitä, -
millainen Jumala on ja miten Hän toimisi eri tilanteissa.
Emme voi jäljitellä jotakuta, jota emme tunne hyvin.
Kun meiltä kysytään, tunnemmeko Jumalan, useimmat kertovat, -
mitä he tietävät Hänestä. Mutta tunnetko Jumalan?
Tarjoamme sinulle valtavan paketin cd-levyjä, -
10 cd-levyn opetussarjani Jumalan luonteesta.
Jokainen opetus on itsessään kuin pieni maailma, -
koska Jumalan luonteessa on monta ulottuvuutta.
Toivon, että sanat "Jumala on rakkaus" eivät olisi vain sanoja.
Miten rakkaus ilmenee elämässäsi? Miten se voi virrata kauttasi?
Jumala on uskollinen ja oikeudenmukainen.
Jumalan luonteessa on paljon sellaista, mitä meidän tulee oppia.
Haluan rohkaista sinua sijoittamaan tähän aikaa ja rahaa.
Voit oppia paljon siitä, kuka Jumala todella on -
ja mitä voit odottaa Häneltä joka kerta.
Jumala siunatkoon sinua!
Jes. 54:ssa sanotaan, että Herran palvelijan tulisi ilmetä meissä.
Jumalan luonteen tulee kehittyä elämässämme niin, -
että kauttamme ihmiset voivat nähdä Jeesuksen.
Voit tilata 10 cd-levyn opetussarjan Jumalan luonteesta -
jo tänään osoitteesta www.joycemeyer.org
Huomenna:
En aio olla tunteideni tai olosuhteiden vietävissä,
koska vietän aikaa Jumalan kanssa joka päivä.
"Se, joka asuu Korkeimman suojassa ja yöpyy Kaikkivaltiaan varjossa,
sanoo näin: 'Sinä, Herra, olet linnani ja turvapaikkani.'"
SINÄ OLET TÄÄLLÄ AFGANISTAN
Kumppanuus: Kun me olemme täällä, sinäkin olet.
Uusi kirjani antaa tuoreen näkökulman siihen, -
millainen suhde meillä tulee olla itseemme.
Meidän ei pidä olla itsekeskeisiä, -
mutta välillä on hyvä hemmotella itseään.
Juhli voittojasi elämässä, se auttaa pitämään tasapainon.
Uskon, että kirjani viesti on tärkeä ja hyödyllinen.
"Syö keksi, osta kengät", saatavana Joyce Meyer Ministriesiltä.
TOIVON KÄSI
Heaven-vauva kikattaa ja jokeltelee tietämättä olevansa koditon.
Hänen perheellään on toivoa: Heitä auttaa "Rakkauden vallankumous".
Toiminnan aloitti nainen, joka innostui kodittomien auttamisesta.
En tiennyt, mitä toiminta pitäisi sisällään tai mistä alkaa.
En vain halunnut odottaa ja harmitella, etten tehnyt mitään.
Kacie selvitti ihmisten tarpeita ja jakoi näkynsä seurakunnalleen.
Vastaanotto oli upea. ― Olen huomannut, että -
ihmiset haluavat auttaa, mutta eivät tiedä, miten.
Kuukaudessa keräsimme sata takkia ja huopaa sekä paljon vaatteita.
Lisäksi jaoimme ruokaa 53 ihmiselle, kaksi kassia jokaiselle.
Jaoimme heille myös Raamattuja.
Tulimme heidän luokseen ja autoimme heitä.
Vietimme 4―5 tuntia jutellen heidän kanssaan ja kuunnellen heitä.
Monet eri-ikäiset seurakuntalaiset ja alueen asukkaat kokoontuvat -
pakkaamaan lisää tarvikkeita. He valmistautuvat jakamaan -
Jeesuksen rakkautta uudella tavalla.
Ei tämän tarvitse viedä valtavasti aikaa tai rahaa.
Kutsu mukaan joku, jonka kanssa et yleensä vietä aikaa.
Ihmiset kertovat minulle, miten helppoja neuvomani asiat ovat.
Jumala moninkertaistaa sen, mitä teet.
Hän kunnioittaa ponnistuksiasi, koska jaat Hänen rakkauttaan.
Merkitset meille enemmän kuin uskotkaan.
Työmme ei olisi mahdollista ilman ystäviä ja kumppaneita.
Yhdessä ruokimme nälkäisiä, vaate- tamme köyhiä ja viemme ilosanomaa.
Kotisivuillamme voi esittää rukouspyyntöjä, -
tutustua lisämateriaaliin ja kokouskalenteriin -
ja liittyä kumppaniksi viemään Kristuksen rakkautta maailmaan.
Suomennos: Anni Joukanen
Ohjelman ovat kustantaneet Joyce Meyer Ministriesin tukijat.